Pierre Gemayel

I Sheikh Pierre Gemayel () (Noviembre 6, 1905 – Agosto 29, 1984) (ing pilidu na misusulat ya mu namang Jmayyel, Jemayyel o al-Jumayyil, ing Sheikh titulu yang pamamie galang kareng bangsang Arabu), metung yang pekapun king politica king Lebanon. Kilala ya king kayang pamagtátag king Kataeb (partido) (a balu ra murin king lagiung Phalangist), antimong mamilatan king upaya king parlamento, ampong antimong tata da ri Bashir Gemayel ampong Amine Gemayel, a pareung miyalal a Pamuntuk ning Republica aniang mabie ya pa. Sinalungat ya king Mandato ning Francia aniang tauli nang dake ning decadang 1930 ampong mumuna nang dake ning decadang 1940, at sinuporta ya king metung a timawang estadu, a libri king pamanalan da reng aliwang bangsa. Balu re king kayang ma-abilidad a pangimut king politica, a penibatan da reng posiciun a akakit da reng kayang kakampi antimong practical, dapot para kareng kayang kalaban, misasalungat, nun e ipocritu. Lipat ning simpatia na king páglaban da reng Palestino king publicu, elilan ne ing kayang paglalawe kaibat uling king pamaniuporta da reng Palestino king Lebanese National Movement (Pambansang Pangimut ning Lebanon) ampo ing kayang kapaniausan a arian ya ing National Pact (Pambangsang Pamikasundu) at mitátag democraciang e kikilala kareng secta.   

Metung yang controversial a politicu, at kinabie ya kareng mapilang pamagtangka king bie. E la makanian kasuerti deng aliwa nang sapni. Pete re ing kayang anak, i Bashir Gemayel, aniang 14 Setiembre 1982 kaibat nang miyalal a Pamuntuk ning Lebanon. Ing kayang apú, i Pierre Amine Gemayel, metung a Ministru king Gabineti, pete re mu naman. Makanian murin ing miliari kareng aliwa nang palipi.  

 Lon la murin 
 Pierre Amine Gemayel
 Bashir Gemayel
 William Hawi

 Dalerayan 

 Suglung palual 
 Lebanese Kataeb Official Site 

Category:1905 kebaitan
Category:1984 kematyan
Category:Lebanese politicians
Category:Lebanese Maronites
Category:Members of the Parliament of Lebanon
Category:Arabs of the Ottoman Empire